PISMO BRANITELJIMA

 Dragi branitelji!

Vaša odanost domovini i hrabrost suočavanja s teškoćama inspirira danas sve nas. Bez obzira na sve izazove koje ste morali proći, niste se povukli nego ste hrabro branili svoju domovinu.

Ne možemo dovoljno cijeniti vašu hrabrost i žrtvu. Hvala vam što ste dali svoje živote kako bismo mi i naša domovina imali bolju budućnost. Vaša hrabrost zaslužuje naše najveće poštovanje i zahvalnost. Neka vaša hrabrost bude inspiracija svima nama koji sada živimo u miru i slobodi. Domovinski je rat obilježio našu povijest, a vi, branitelji, i sve vaše silne žrtve, srce ste i duša te priče. Kroz sve patnje i izazove, vi ste pokazali istinski duh borbe za slobodu i neovisnost.

Hvala vam na hrabrosti, snazi i odanosti. Neka vaše žrtve nikada ne budu zaboravljene. Neka se vaše priče prenose s koljena na koljeno. Hvala vam, dragi naši branitelji, na svemu što ste učinili za nas.

Vi ste naši heroji!

Anja Dorčak

Razred: 8. r.

Škola: OŠ Vladimira Nazora Nova Bukovica

Mentorica: Božica Filipović Veg

PISMO BRANITELJIMA

 Dragi branitelji!

Pišem vam kako bih vam mogla zahvaliti na svemu što danas mogu raditi slobodno. Zahvaljujem vam što slobodno i bez straha mogu reći da živim u Hrvatskoj i da pričam hrvatski jezik. Svake godine u školi obilježavamo Dan pada Vukovara i svake godine razmišljam bih li se ja mogla tako žrtvovati za svoj narod i svoju državu. Ne mogu ni zamisliti kroz što ste sve morali proći da bismo mi sada imali slobodu. Nezamislivo mi je koju ste bol, tugu i prije svega vjeru morali imati i osjećati.

Jako sam vam zahvalna što imam djetinjstvo koje vjerojatno ne bih imala da se niste žrtvovali za nas. Kada gledam filmove o ratu, osjećaji su neobjašnjivi. Što god mi sad napravili, kako god vam se zahvalili, malo je jer vaš se život nikada neće vratiti. Kuće i ostali objekti sagradit će se opet, ali vas vaše obitelji više nikada neće vidjeti, zagrliti ni poljubiti. Neko dijete više nikada neće moći zagrliti tatu ili poljubiti svoju mamu zbog ljudi koji su puni agresije i bijesa, ljudi koje nije briga kako se netko osjeća ili će se osjećati. Jedan tata više nikada neće poljubiti svoju kćer u čelo prije spavanja. Jedna majka više nikada neće mrsiti kosu svoje kćeri jedinice. Jedan brat više nikada neće zezati svoju sestru jer ju je preko noći metak obrisao s ovoga svijeta. Jednom djedu nikada neće dotrčati unuka/unuk u zagrljaj, a baka neće svojim mezimcima praviti najbolje kolače. Sve su to uspomene kojih se možemo samo sjećati. Živjeti dane u strahu i neprospavane noći, u brizi hoću li uopće dočekati jutro, nepojmljivo mi je. Ne mogu uopće ni zamisliti da su postojali, da zapravo i dalje postoje, ljudi koji nisu ni malo suosjećajni.

Ovo se ne smije zaboraviti! Takva grozota ne smije se više nikada ponoviti!

 Hvala vam na svemu i neka vam je laka hrvatska zemlja.

 Ana Marija Gorički

Razred: 8. r.

Škola: OŠ Vladimira Nazora Nova Bukovica

Mentorica: Božica Filipović Veg